|  |
| --- |
| REPUBLIKA HRVATSKAOPĆINSKI SUD U PULI-POLAURED PREDSJEDNIKA SUDAKranjčevićeva 8,52100 Pula-Pola |

Broj: 7 Su-506/2021-34

Pula-Pola, 5. listopada 2021.

Temeljem čl. 61. st.1. i 63. st. 1. Zakona o državnim službenicima („Narodne novine“, broj 92/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 1/15, 138/15,61/17, 70/19 i 98/19) i Pravilnika o unutarnjem redu u Općinskom sudu u Puli-Pola od 8. veljače 2019. godine, u postupku prijma u državnu službu pokrenutom po službenoj dužnosti, Općinski sud u Puli-Pola donosi slijedeće

R J E Š E N J E

O PRIJAMU U DRŽAVNU SLUŽBU

I, TEA MAURIĆ, komercijalist, prima se u državnu službu u Općinski sud u Puli-Pola na radno mjesto III vrste zvanja – administrativni referent-upisdničar na određeno vrijeme.

II Radni odnos zasnovan je na određeno vrijeme do povratka na rad državne službenice Hajdi Vivoda.

III Probni rad službenika traje 2 (dva) mjeseca i radni odnos može prestati ako službenik ne udovolji radnim zadacima.

IV Imenovana ima srednju stručnu spremu ( IV stupanj) s ukupno 06 godina 11 mjeseca i 01 dan radnog staža, od toga u državnoj službi 05 godina 06 mjeseci i 00 dana.

V Tea Maurić ima položen državni stručni ispit za stručnog referenta.

VI Po izvršnosti ovog rješenja donijet će se rješenje o rasporedu na radno mjesto i utvrditi dan početka rada.

VII Žalba protiv rješenja o prijmu na određeno vrijeme ne odgađa izvršenje rješenja.

Obrazloženje

## 1. Ministarstvo pravosuđa i uprave dostavilo je ovom sudu suglasnost KLASA: 119-02/21-04/37, URBROJ: 514-08-03-02-01/03-21-39 od 6. kolovoza 2021., za prijam u državnu službu na određeno vrijeme jednog službenika, radi zamjene duže vrijeme odsutne službenice Hajdi Vivoda, do njenog povratka na rad.

2. Sukladno čl. 61. st. 11. Zakona o državnim službenicima za upražnjena radna mjesta raspisan je oglas pod posl. br. 7 Su-506/2021, koji je objavljen na oglasnoj ploči Zavoda za zapošljavanje u Puli, web-stranici Općinskog suda u Puli-Pola, te web-stranici Ministarstva pravosuđa i uprave dana 20. kolovoza 2021., rok za prijavu 30. kolovoza 2021.

3. Odlukom predsjednika suda od 7. rujna 2021. određena je Komisija za provedbu postupka testiranja u sastavu Dijana Danevski, upravitelj zajedničke sudske pisarnice, predsjednik Komisije, Grozdan Milling, voditelj pisarnice i Zlata Jovanović, upisničar, članovi Komisije.

4. Nakon razmatranja pristiglih prijava Komisija je utvrdila da je prijave na navedeni oglas dostavilo 21 kandidata/kinje, da 4 prijave ne ispunjavaju formalne uvjete raspisanog oglasa, te je za te kandidate elektroničnom poštom poslana obavijest o neuvrštavanju na listu za testiranje. Komisija je, uvažavajući prijave koje su potpune i pravodobne te koje ispunjavaju formalne uvjete raspisanog natječaja, sačinila listu od 17 kandidata/kinje te kandidate/kinje s te liste pozvala na testiranje i intervju. Testiranje kandidata/kinja određeno je za dan 30. rujna 2021. godine.

5. Testiranju je pristupilo 13 od 17 pozvana kandidata/kinje. Pisani dio testiranja radi provjere znanja bitnih za obavljanje poslova radnog mjesta (Sudski poslovnik) sastojao se od pisanog teksta s 20 pitanja, za koje su kandidati imali 15 minuta. Pisani dio testiranja prošlo je 10 kandidata/kinja, dok 3 kandidat/kinja nisu ostvarile minimum od 5 bodova za prolazak na testiranju, pa nisu mogli pristupiti intervjuu pred Komisijom. Sa kandidatima/kinjama koji su uspješno prošle pisani dio testiranja Komisija je obavila intervju, radi utvrđivanja prethodnog staža, rezultata u dosadašnjem radu, profesionalnih ciljeva i interesa te motivacije za rad u sudu. Nakon provedenog postupka po raspisanom natječaju, Komisija je dostavila čelniku tijela izvješće o radu Komisije, s rang listom kandidata/kinja, prema broju ostvarenih bodova.

6. Uzimajući u obzir potrebe službe, specifičnost radnog mjesta, posebno ostvarene rezultate u postupku testiranja, dosadašnje radno iskustvo na istovrsnim poslovima, iskazane profesionalne ciljeve i motiviranost za rad u sudu, izabrana je kandidatkinja Tea Maurić, koja je u postupku pred Komisijom ostvarila najveći broj bodova.

7. Uvidom u svjedodžbu Škole za turizam, ugostiteljstvo i trgovinu Pula Klasa: 602-03/08-02/86 Urbroj: 2168-21-08-2, matični broj 9/814 od 26. lipnja 2008. utvrđeno je da je Tea Maurić završila SSS–IV stupanj za zanimanje komercijalist. Uvidom u potvrdu Hrvatskog zavoda za mirovinsko osiguranje od 4. kolovoza 2021. godine utvrđeno je da imenovana ima 06 godina 11 mjeseca i 01 dan radnog staža, te da je navedeni staž u odgovarajućoj stručnoj spremi i struci. Uvidom u svjedodžbu Ministarstva uprave utvrđeno je da je imenovana 2. listopada 2015. položila državni stručni ispit za stručnog referenta.

8. Nakon što je utvrđeno da za odabranu kandidatkinju nema zapreka za prijam u državnu službu navedenih u čl. 49. Zakona o državnim službenicima, što je utvrđeno neposrednim uvidom u aplikaciju Ministarstva pravosuđa i uprave Kaznena evidencija, doneseno je rješenje kao u izreci.

9. Sukladno čl. 61. st. 12. Zakona o državnim službenicima žalba protiv rješenja o prijmu u državnu službu na određeno vrijeme ne odgađa izvršenje rješenja.

10. Rješenje o prijmu dostavlja se svim kandidatima u postupku javnom objavom na web stranici Ministarstva pravosuđa i uprave [mpu.gov.hr](http://www.uprava.gov.hr) i na web stranici Općinskog suda u Puli-Pola <http://sudovi.pravosudje.hr/ospu>, a dostava svim kandidatima smatra se obavljenom istekom osmog dana od dane javne objave rješenja na web stranici Ministarstva uprave

 Predsjednik suda

 Roberto Uggeri

UPUTA O PRAVNOM LIJEKU:

Protiv ovog rješenja može se izjaviti žalba Odboru za državu službu u roku od 15 dana od dana dostave rješenja. Žalba se predaje Općinskom sudu u Puli-Pola, Kranjčevićeva 8, Pula neposredno ili putem pošte, a može se izjaviti i usmeno na zapisnik.

Dna:

- Ministarstvu pravosuđa i uprave elektroničkim putem u PDF formatu radi javne objave na web stranici

- Ministarstvo pravosuđa i uprave poštom preporučeno

- Županijski sud u Puli putem pretinca

- osobnik službenika

- pismohrana